Document ID: 32011D0459

SKLEP SVETA
z dne 18. julija 2011
o imenovanju sodnikov Sodišča za uslužbence Evropske unije
(2011/459/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti četrtega pododstavka člena 257 Pogodbe,
ob upoštevanju naslednjega:
(1)
Mandat Stéphana GERVASONIJA, Paula J. MAHONEYJA in Harissiosa TAGARASA, sodnikov Sodišča za uslužbence Evropske unije (v nadaljnjem besedilu: Sodišče za uslužbence) se izteče 30. septembra 2011.
(2)
Objavljen je bil javni poziv za vložitev kandidatur (1) za tri sodnike Sodišča za uslužbence za obdobje šestih let.
(3)
Odbor iz člena 3(3) Priloge I k Protokolu št. 3 o Statutu Sodišča Evropske unije je zasedal 13. in 14. januarja, 3. in 4. marca ter 22. marca 2011. Po zaključku sej je dal mnenje o ustreznosti kandidatov za izvrševanje sodniške funkcije na Sodišču za uslužbence in temu mnenju priložil seznam kandidatov z najustreznejšimi izkušnjami na visoki ravni.
(4)
Tri osebe z navedenega seznama je treba imenovati za sodnike Sodišča za uslužbence za obdobje od 1. oktobra 2011 do 30. septembra 2017, pri čemer je treba zagotoviti uravnoteženo sestavo Sodišča na podlagi izbire med državljani držav članic s kar najširšega možnega geografskega območja in uravnoteženo zastopanost nacionalnih pravnih sistemov -
SPREJEL NASLEDNJI SKLEP:
Člen 1
Za sodnike Sodišča za uslužbence Evropske unije se za obdobje od 1. oktobra 2011 do 30. septembra 2017 imenujejo:
-
g. René BARENTS
-
g. Kieran BRADLEY
-
g. Ezio PERILLO
Člen 2
Ta sklep začne veljati dan po objavi v Uradnem listu Evropske unije.
V Bruslju, 18. julija 2011

Labels: 11
15